PATVIRTINTA

Neringos savivaldybės administracijos

direktoriaus 2023 m. gruodžio d.

įsakymu Nr.V13-

**VIKTORINOS ,,PROTŲ MŪŠIS 2023“ ANTIKORUPCIJOS TEMA**

**NUOSTATAI**

**I SKYRIUS**

**BENDROSIOS NUOSTATOS**

1. Viktorinos „Protų mūšis 2023“ antikorupcijos tema (toliau – Viktorina) nuostatai (toliau – Nuostatai) reglamentuoja Viktorinos tikslus, dalyvius, organizavimo, vertinimo ir nugalėtojų apdovanojimo tvarką.
2. Viktoriną organizuoja Neringos savivaldybės tarybos Antikorupcijos komisija.
3. Viktorinos Nuostatai ir rezultatai skelbiami Neringos savivaldybės interneto svetainėje [neringa.lt](https://neringa.lt/) skyrelyje „Korupcijos prevencija“.
4. Viktorina skiriama nulinei korupcijos tolerancijos dienai, minimai gruodžio 9-ąją.

**II SKYRIUS**

**VIKTORINOS TIKSLAI**

1. Plėsti bendruomenės bendrąsias ir esmines dalykines kompetencijas.
2. Skleisti antikorupcines idėjas savivaldybės bendruomenėje.
3. Ugdyti bendruomenės kritinį mąstymą, nepakantumą korupcijos apraiškoms.
4. Skatinti bendruomenę domėtis korupcijos prevencija.

**III SKYRIUS**

**VIKTORINOS DALYVIAI**

1. Neringos gimnazijos komandos – po 4–6 vyresniųjų klasių mokinius.
2. Įstaigų, įmonių, organizacijų komandos – po 4–6 vienos ar kelių įmonių atstovus.
3. Jaunimo organizacijų komandos – po 4–6 jaunimo atstovus.
4. Suaugusiųjų asmenų komandos – po 4–6 dalyvius.

**IV SKYRIUS**

**VIKTORINOS ORGANIZAVIMO TVARKA**

1. Viktorina vykdoma 2023 m. gruodžio 11 d. 17.30 val. Nidos bendruomenės namuose (Taikos g. 17, Nida).
2. Viktorinos trukmė – 2–3 valandos.
3. Viktoriną sudaro 4 turai po 10 klausimų, iš viso 40 klausimų iš bendro išsilavinimo ir Korupcijos prevencijos įstatymo.
4. Atsakymus komandos įrašo į specialius atsakymų lapus, kurie po kiekvieno turo surenkami ir taisomi.
5. Viktorinos užduotis rengia ir komandų atsakymus vertina Neringos savivaldybės tarybos Antikorupcijos komisijos nariai.
6. Į Viktoriną komandos registruojamos iki 2023 m. gruodžio 8 d. elektroniniu paštu matas@lasauskas.ltsiunčiant užpildytą formą:

|  |  |  |
| --- | --- | --- |
| Dalyviai (mokyklos pav., įstaigos, įmonės pav., ) | Vardas, pavardė | Dalyvio el. paštas, telefonas |
|  |  |  |

1. Apie užpildytos formos gavimą informuojama pranešimu. Jei pranešimo apie dalyvio registraciją negaunama, informaciją dėl dalyvavimo Viktorinoje galima pasitikslinti tel. (8 686) 99432.
2. Komanda gali atšaukti savo dalyvavimą Viktorinoje prieš 3 darbo dienas atsiųsdama laisvos formos pranešimą elektroniniu paštu matas@lasauskas.lt.

**V SKYRIUS**

**VIKTORINOS DALYVIŲ APDOVANOJIMAS**

1. Viktorinos nugalėtojai skelbiami ir apdovanojami Viktorinai pasibaigus.
2. Visos komandos apdovanojamos Padėkos raštais.
3. I–III vietų nugalėtojai apdovanojami Neringos savivaldybės įsteigtais prizais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_